ORDENANZA XERAL REGULADORA DOS PREZOS PÚBLICOS
ADMINISTRACIÓN LOCAL — Municipal — Neves, As (Ordenanzas e Regulamentos, 21/04/2021)

O Pleno deste Concello, en sesión ordinaria celebrada o día 20 de setembro de 2019, aprobou inicialmente a modificación do artigo 11 da ORDENANZA XERAL REGULADORA DOS PREZOS PÚBLICOS do Concello As Neves. aprobada polo Pleno do Concello en sesión celebrada o día 12 de marzo de 2016 e publicada no BOP número 121, de data 27 de xuño de 2016. Mediante anuncio no BOP número 195, de data 10 de outubro de 2019, expúsose ó publico polo prazo de 30 días hábiles, sen que no mesmo foran presentadas reclamacións, polo que se considera elevado a definitivo o acordo provisional, publicándose o texto íntegro en cumprimento do establecido no artigo 70.2 da Lei 7/1985, de 2 de abril, reguladora das Bases de Réxime Xeral. Contra este acordo poderase interpor recurso contencioso administrativo ante o Xulgado Contencioso Administrativo de Vigo (Lei 29/1998 de 13 de xullo) no prazo de dous meses. De conformidade coas facultades conferidas no artigo 140 da Constitución e no artigo 4.1 a) da Lei 7/1985, do 2 de abril, reguladora das bases de réxime local, dítase a presente Ordenanza xeral de prezos públicos, que ten por obxecto establecer os principios xerais e normas comúns aplicables a tales ingresos. Os prezos públicos rexeranse polas seguintes normas: 1º. Polas contidas no Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, do que será supletorio o título III da Lei 8/1989, do 13 de abril, de taxas e prezos públicos, conforme ao establecido na disposición adicional sétima desta.2º. Polas ordenanzas reguladoras de cada un dos prezos públicos que o Concello acorde establecer e pola presente Ordenanza xeral. Terán a consideración de prezos públicos as contraprestacións pecuniarias que se satisfagan pola prestación d e servizos ou a realización de actividades da competencia do Concello, sempre que non concorran ningunha das circunstancias especificadas no artigo 20.1 b) do TRLRFL. Non poderán esixirse prezos públicos polos servizos e actividades seguintes: a) Abastecemento de augas en fontes públicas. b) Iluminación de vías públicas. c) Vixilancia pública en xeral. d) Protección civil. e) Limpeza da vía pública. f) Ensino nos niveis de educación obrigatoria.1. Estará obrigado ao pagamento dos prezos públicos quen se beneficie dos servizos ou actividades polos que deban satisfacerse aqueles.2. O Estado, as comunidades autónomas e as entidades locais non estarán obrigadas ao pagamento polos aproveitamentos inherentes aos servizos públicos de comunicacións que exploten directamente e por todos os que inmediatamente interesen á seguridade cidadá ou á defensa nacional.3. A Compañía Telefónica Nacional de España non aboará ningunha cantidade en concepto de prezos públicos, e entenderanse substituídas as cantidades que puidesen corresponderlle pola compensación en metálico de periodicidade anual a que se refire o artigo 4.1 da Lei 15/1987, do 30 de xullo, de Tributación da Compañía Telefónica Nacional de España.4. Quen pretenda non estar suxeito á obriga de pago ou ter dereito a algunha redución nas tarifas deberá solicitalo por escrito, alegando e acreditando suficientemente as circunstancias que xustifiquen a súa pretensión.1. O importe dos prezos públicos deberá cubrir como mínimo o custo do servizo prestado ou da actividade realizada.2. Cando existan razóns sociais, benéficas, culturais ou de interese público que así o aconsellen, o Concello poderá fixar prezos públicos por debaixo do límite previsto no apartado anterior. Nestes casos deberán consignarse nos orzamentos as dotacións oportunas para a cobertura da diferenza resultante, se a houbese.3. Entenderase, salvo mención en contrario na ordenanza reguladora do prezo e nos documentos acreditativos do pago, que a tarifa sinalada nas normas específicas non inclúe a cota do Imposto sobre o Valor Engadido que, se é o caso, deba repercutirse sobre a devandita tarifa. En consecuencia, o tipo de IVE aplicable e a cota resultante deberá consignarse expresa e separadamente. O Concello poderá esixir os prezos públicos en réxime de autoliquidación.1. A obriga de pagar o prezo público nace dende que se inicie a prestación do servizo ou a realización da actividade.2. Non obstante o establecido no apartado anterior, as ordenanzas reguladoras de cada prezo público poderán establecer a esixencia de depósito previo do importe total ou parcial, que deberá realizarse no momento de solicitar a prestación do servizo ou a realización da actividade. Nestes casos, a realización do depósito constituirase en requisito inescusable para que se inicie a actividade administrativa dirixida a prestar o servizo ou realizar a actividade. O ingreso do depósito previo non autoriza por si mesmo para a realización de actividades suxeitas a licenza, permiso ou autorización, cuxa execución deberá postergarse ata a obtención efectiva deste.3. Cando por causas non imputables ao obrigado ao pago do prezo, o servizo ou a actividade non se preste ou desenvolva, procederá a devolución do importe correspondente. Para estes efectos seguirase o procedemento previsto para a devolución de ingresos indebidos. As modalidades recoñecidas para o cobro serán as seguintes: 1. Por ingreso directo: a) Mediante a obtención de boletos, entradas, tíckets e formas análogas. Procederá naqueles supostos contemplados nas respectivas ordenanzas reguladoras dos prezos públicos nos que, previamente á prestación de servizo ou realización da actividade, o obrigado ao pagamento deba proverse dun documento acreditativo do ingreso que o faculte para aquilo que pretenda conseguir. b) Mediante carta de pago acreditativa de ter ingresado o depósito previo a que se refire o artigo 8 ou a liquidación do importe do prezo que lle fose notificada conforme á petición formulada polo interesado ou por terse detectado a utilización dun servizo sen solicitude ou autorización previa.2. Por recibo: Cando se trate de servizos ou actividades continuados no tempo, unha vez iniciada a prestación e ingresado o importe que corresponda ao primeiro período, aboaranse os sucesivos de acordo co seguinte procedemento: a) Producida a alta a través da solicitude ou declaración formulada polo interesado e ingresada a cota correspondente ao primeiro período, incluirase o suxeito pasivo nun Padrón de elaboración periódica no que figurarán os datos esenciais necesarios para a configuración da débeda, conforme á natureza do prezo público e o importe deste no período a que se refira. Aprobado o Padrón, anunciarase mediante edictos a súa exposición ao público, para que poidan formularse as reclamacións que se estimen procedentes e procederase ao cobro mediante a remisión, ao domicilio do debedor que figure no Padrón e a través de correo ordinario, dun documento cobratorio que servirá como xustificante do pago unha vez que dilixenciase o ingreso en forma mecánica as entidades colaboradoras na recadación de ingresos deste Concello. Admitirase a domiciliación bancaria das débedas que teñan carácter periódico e a Xunta de Goberno Local poderá acordar este procedemento de cobro con carácter obrigatorio. Os prezos públicos de xeración periódica e cobro anual esixiranse nos prazos do artigo 87 do Regulamento Xeral de Recadación. Os de cobro trimestral terán un prazo de ingreso non inferior aos trinta días contados dende o primeiro día do segundo mes de cada trimestre natural, e entenderanse requiridos para o pago os obrigados dende o devandito día. b) A baixa no Padrón producirase por petición do interesado e a súa falta provocará a continuidade na cobranza, aínda que se cesase no uso ou actividade. Poderá producirse a baixa de oficio cando conste de xeito fidedigno á Administración municipal a cesación do motivo que orixinou a esixencia do prezo.1. A falta de solicitude ou da obtención de licenza non impedirá, en ningún caso, proceder á esixencia do prezo público naqueles casos en que se está utilizando un servizo ou realizando unha actividade. Corresponde á oficina xestora do servizo ou actividade ou á Inspección de Ingresos Municipais a iniciación do expediente dirixido á esixencia das cantidades non ingresadas e, se é o caso, á inclusión do debedor no Padrón dos exercicios sucesivos.2. En caso de falta de pago das débedas xiradas por parte do obrigado ao pagamento, procederase a poñelo en coñecemento da oficina xestora do servizo ou actividade para que adopte as medidas oportunas co fin de proceder á inmediata retirada do servizo que se presta ou da actividade que se vén realizando ata que se poña ao corrente das súas obrigas. Os restantes servizos municipais prestarán a asistencia que proceda para a execución dos acordos que se diten neste sentido. No expediente que se tramite para poñer fin ao uso do servizo ou á realización da actividade por falta de pago, poderán propoñerse as sancións que procedan pola infracción da normativa de calquera orde.1. Toda proposta de fixación ou modificación dos prezos públicos deberá ir acompañada dunha proposta da Alcaldía ou do Concelleiro delegado, ou informe do xefe da unidade ou concelleiro correspondente e dun estudo ou memoria económico -financeiro asinado pola Intervención deste Concello.2. O establecemento ou modificación dos prezos públicos delégase polo Pleno da Corporación á Xunta de Goberno Local, en aplicación do artigo 47 do texto refundido de la Lei Reguladora das Facendas Locais e no artigo 23.2. b) da Lei de Bases de Réxime Local.3. A fixación dos prezos públicos realizarase por acordo do órgano competente, no que deberá constar: - Os concretos servizos ou realización de actividades que orixinan como contraprestación ó prezo público. - O importe a que ascende o prezo público que se estableza. - A declaración expresa de que o prezo público cubre o custo do servizo, conforme á memoria económico-financeira unida á proposta, ou, no seu caso, a parte do custo cuberta con cargo ao orzamento municipal, con indicación da partida concreta. - A data a partires da cal se empece a esixir o prezo público de nova creación ou modificado. - A remisión expresa en todo o demais ó disposto nesta Ordenanza. A recadación axustarase ao disposto na normativa xeral do Estado sobre cobro dos dereitos da Facenda Pública. Sen prexuízo das infraccións doutra orde e das sancións que por elas se impoñan, o incumprimento das normas e a defraudación dos dereitos que lle correspondan ao Concello en materia de prezos públicos será cualificado e sancionado aplicando as normas previstas legalmente. Para o non previsto nesta Ordenanza nin nos acordos de establecemento e fixación dos prezos públicos, estarase ao disposto no TRLRFL, na Lei Xeral Tributaria, no Regulamento xeral de recadación e demais normativa aplicable. Deberán entenderse desestimadas, cando non recaia resolución dentro do prazo en que teñen que ser resoltos, os procedementos de exercicio do dereito de petición e os de impugnación de actos e disposicións, así como todos aqueles en que unha norma con rango de lei ou de Dereito Comunitario Europeo estableza o contrario. A presente ordenanza fiscal entrará en vigor e comezará a aplicarse logo da súa publicación no Boletín Oficial da Provincia de Pontevedra, entrando en vigor segundo o previsto no artigo 70.2 da Lei 7/1985, de 2 de abril, reguladora das Bases de Réxime Local e permanecendo en vigor ata a súa modificación ou derrogación expresa.